Document ID: 31978R2237

ΚΑΝΟΝΙΣΜΟΣ (ΕΟΚ) αριθ. 2237/78 ΤΟΥ ΣΥΜΒΟΥΛΙΟΥ της 26ης Σεπτεμβρίου 1978 περί συνάψεως του χρηματοδοτικού πρωτοκόλλου και του προσθέτου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητος και της Πορτογαλικής Δημοκρατίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 113 και 235,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι η σύναψη από την Κοινότητα του χρηματοδοτικού πρωτοκόλλου και του προσθέτου πρωτοκόλλου που υπεγράφησαν στις Βρυξέλλες στις 20 Σεπτεμβρίου 1976 και θ' αποτελέσουν αναπόσπαστο τμήμα της συμφωνίας μεταξύ της Ευρωπαϊκής Οικονομικής Κοινότητος και της Πορτογαλικής Δημοκρατίας(2), η οποία υπεγράφη στις Βρυξέλλες στις 22 Ιουλίου 1972, κρίνεται αναγκαία για την πραγματοποίηση των στόχων της Κοινότητος στον τομέα των εξωτερικών οικονομικών σχέσεων. Ότι ορισμένες πράξεις οικονομικής συνεργασίας που προβλέπονται από τα πρωτόκολλα υπερβαίνουν τις εξουσίες που προβλέπονται στον τομέα της κοινής εμπορικής πολιτικής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το χρηματοδοτικό πρωτόκολλο και το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητος και της Πορτογαλικής Δημοκρατίας, καθώς και οι δηλώσεις και η ανταλλαγή επιστολών που προσαρτώνται στην τελική πράξη, εγκρίνονται εξ ονόματος της Κοινότητος.
Τα κείμενα που αναφέρονται στην προηγούμενη παράγραφο προσαρτώνται στον παρόντα κανονισμό.
Άρθρο 2
Ο πρόεδρος του Συμβουλίου προβαίνει στις κοινοποιήσεις που προβλέπονται στο άρθρο 12 του χρηματοδοτικού πρωτοκόλλου και στο άρθρο 22 του προσθέτου πρωτοκόλλου(3).
Άρθρο 3
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Σεπτεμβρίου 1978.

Labels: 18
15
5